b"\n_START_ARTICLE_\nI've Just Begun (Having My Fun)\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbI've Just Begun (Having My Fun)\xc2\xab\xc2\xa0so v originalu napisali za \xc4\x8detrti glasbeni album Britney Spears, In the Zone (2003). Pesem so napisali Britney Spears, Michelle Bell, Christian Karlsson, Pontus Winnberg in Henrik Jonback, produciral pa jo je duet Bloodshy & Avant. Pesem je bila kot bonus pesem vklju\xc4\x8dena na evropski izdaji DVD-ja In the Zone. V Zdru\xc5\xbeenih dr\xc5\xbeavah Amerike je bila pesem zastonj na voljo preko Wal-Martove izdaje albuma In the Zone, in sicer zaradi ekskluzivne pogodbe z Wal-Martom in podjetjem Sony Connect. Ko se je pogodba sredi leta 2004 prekinila, je zalo\xc5\xbeba Jive Records 17. avgusta 2004 pesem izdala preko iTunesa in Rhapsodyja. Pesem\xc2\xa0\xc2\xbbI've Just Begun (Having My Fun)\xc2\xab\xc2\xa0je zasedla sedmo mesto na lestvici najbolje prodajanih pesmi preko iTunesa in pojavile so se govorice, da bo pesem vklju\xc4\x8dena na album Greatest Hits: My Prerogative.\n_START_SECTION_\nSestava\n_START_PARAGRAPH_\nPesem\xc2\xa0\xc2\xbb I've Just Begun (Having My Fun)\xc2\xab\xc2\xa0je elektro-funk pesem in je, po podatkih spletne strani musicnotes.com, ki je v lasti podjetja Universal Music Publishing Group, napisana v G-duru. Ima tudi dance prizvok, ki sta jo Jennifer Vineyard iz MTV-ja in Stephen Thomas Erlewine s spletne strani Allmusic primerjala s pesmijo glasbene skupine No Doubt,\xc2\xa0\xc2\xbbHella Good\xc2\xab, izdano leta 2002. Vokali Britney Spears se raztezajo od G\xe2\x82\x83 do Eb\xe2\x82\x85. Pri pesmi je velik poudarek na kitari in bas kitari, zaradi \xc4\x8desar so jo ve\xc4\x8dkrat primerjali s singli glasbenih skupin iz sedemdesetih, kot sta Zapp in The Gap Band. Besedilo pesmi govori o zabavi. Med pesmijo Britney Spears pove, da bi se raje zabavala, kot pa se ustalila.\n_START_SECTION_\nSprejem\n_START_PARAGRAPH_\nStephen Thomas Erlewine s spletne strani Allmusic je napisal:\xc2\xa0\xc2\xbbPesem, ki so jo nameravali vklju\xc4\x8diti na album In the Zone [...] je veliko bolj\xc5\xa1a od ve\xc4\x8dine pesmi z albuma.\xc2\xab Annabel Leathes s spletne strani BBC Online je komentirala, da sta pesmi\xc2\xa0\xc2\xbbDo Somethin'\xc2\xab\xc2\xa0in\xc2\xa0\xc2\xbbI've Just Begun (Having My Fun\xc2\xab)\xc2\xa0\xc2\xbb[dve] najmo\xc4\x8dnej\xc5\xa1i neizdani pesmi, s katerimi pevka lahko osvoji lestvice, \xc4\x8de se naveli\xc4\x8da petja uspavank.\xc2\xab Ann Powers iz revije Blender je pesem ozna\xc4\x8dila za\xc2\xa0\xc2\xbbtakoj pozabljeno in biografsko nenatan\xc4\x8dno\xc2\xab, medtem ko je Mike McGuirk s spletne strani Rhapsody menil, da je pesem\xc2\xa0\xc2\xbbna tej stopnji njeno najbolj\xc5\xa1e delo poleg pesmi 'I'm A Slave 4 U'.\xc2\xab Louis Pattison iz revije New Musical Express je dejal, da je besedilo\xc2\xa0\xc2\xbbdokaj nenavadno za Britneyjino zelo publicirano \xc5\xbeeljo po dru\xc5\xbeini.\xc2\xab 4. septembra 2004 je pesem\xc2\xa0\xc2\xbbI've Just Begun (Having My Fun)\xc2\xab\xc2\xa0debitirala na triindvajsetem mestu lestvice Billboard Hot Digital Tracks, kjer se je \xc5\xbee v naslednjem tednu povzpela na enain\xc5\xa1tirideseto mesto."